изделия на производителя или вносителя, който е сключил договор с хранилището.
 3. Когато данните са получени от първичното хранилище на данни въз основа на отчетена дейност или поради каквато и да било друга разрешена причина, те се препращат мигновено до вторичното хранилище на данни.
 4. При препращането на получените данни към вторичното хранилище на данни първичните хранилища на данни използват формата на данни и начина за обмена им, определени от вторичното хранилище на данни.
 5. Първичните хранилища на данни съхраняват данните в съответствие с общия речник на данните, предоставен от вторичното хранилище на данни.
 6. Държавите членки, Комисията и външните одитори, одобрени от Комисията, са в състояние да осъществяват базови заявки за търсения във връзка с всички данни, съхранявани в първичното хранилище на данни.
 Член 27
 Вторично хранилище на данни
 1. Създава се едно вторично хранилище на данни, което съдържа копие на всички данни, съхранени в първичните хранилища на данни. Операторът на вторичното хранилище на данни се определя измежду доставчиците на първичните хранилища на данни в съответствие с процедурата, предвидена в приложение I, част Б.
 2. Вторичното хранилище на данни предлага графичен и неграфичен потребителски интерфейс, който предлага на държавите членки и на Комисията достъп и търсене в данните, съхранени в системата от хранилища на данни, като се използват всички общодостъпни функции за търсене в бази данни, по-специално чрез дистанционно извършване на следните операции:
 а)
 извличане на информация, която се отнася до един или повече уникални идентификатори, включително сравнение и кръстосана проверка на няколко уникални идентификатора и свързаната с тях информация, по-специално местонахождението им във веригата на доставки;
 б)
 създаване на списъци и статистически данни, като например стокови наличности и входящи и изходящи номера, свързани с един или повече елементи на докладваната информация, посочена в полета с данните в приложение II;
 в)
 идентификация на всички тютюневи изделия, за които икономическите оператори са предоставили данни до системата, включително на продуктите, докладвани като иззети, изтеглени, откраднати, изчезнали или предвидени за унищожаване.
 3. Потребителският интерфейс, посочен в параграф 2, позволява на всяка държава членка и на Комисията да определят отделни правила за:
 а)
 автоматично известяване, основано на изключения и конкретни събития, които се отчитат, като например резки колебания или нередности в търговията, опити за въвеждане в системата на дублиращи се уникални идентификатори, дезактивиране на идентификаторите, посочени в член 15, параграф 4, член 17, параграф 4 и член 19, параграф 4, или когато даден продукт е обозначен от икономическите оператори като откраднат или изчезнал;
 б)
 получаване на периодични доклади въз основа на комбинация от елементи на докладваната информация, посочена в „поле за данните“ в приложение II.
 4. Автоматичните известия и периодичните доклади, посочени в параграф 3, се изпращат до адресите на получателите, посочени от държавите членки и от Комисията, като например индивидуални адреси на електронна поща и/или интернет протокол (IP адреси), принадлежащи към външни системи, използвани и управлявани от национални органи или от Комисията.
 5. Потребителските интерфейси, посочени в параграф 2, дават възможност на държавите членки и на Комисията да се свързват от разстояние с данните, съхранявани в системата от хранилища на данни, с